
Nos Special 
Cuminda 
Crioyo 


Oké Take Away 


565-3232 


WARDACOSTA Y CUERPO 
POLICIAL ARUBA A 
INTERCEPTA LANCHA CU 38 
INDOCUMENTADO RIBA LAMA 


A.T.A. ta lansa campaña Aruba Limpi 
“UN ARUBA DUSHI PA BIBA, TA 
UN ARUBA DUSHI PA BISHITA” 


AWE TA CAY SENTENCIA DI 
CASO CU ROCCO A ENTAMA 
CONTRA PATRICK PASKEL 


INCIDENTE CU A SOSODE FIN DI 
SIMAN DESPUES DI PARTIDO DI 
FUTBOL TA INACEPTABEL 
Pronto recuperacion pa referee di 
AVB, Sr. Luis Bedoya 


AVP KIER A CONSTRUI CAMPO 
ALEGRE ARUBIANO NA AÑA 1950, 
PERO A WORDO MASALMENTE 
CRITICA PA CATOLICONAN 


“ARUBA LIMPI” 
UN CAMPAÑA 
IMPORTANTE 
DI CONSCIEN- 
TISACION PA 
ARUBA 


JUFFROUW 
YAHAIRA 
STEENEN TA 
CELEBRA 
25 AÑA DEN 
ENSEÑANSA DI 
ARUBA 

Durante un conferencia di prensa 
cu a tuma luga awe tardi, Aruba 
Tourism Authority (A.T.A.) hunto 
cu Ban Serio! a anuncia nan 
campaña Aruba Limpi, reforsando 
asina nan compromiso pa un isla 
mas limpi y sostenibel. Bou di e 
lema “Un Aruba dushi pa biba, 
ta un Aruba dushi pa bishita”, 
A.T.A. ta spera di por concientisa 
y encurasha comunidad pa hunto 
nos tuma accion pa yega na un 
Aruba mas limpi. 


E campaña Aruba Limpi ta un 
extension di e iniciativa Limpi 
Limpi cu a keda introduci pa 
Ministerio di Naturalesa na luna 
di juli ultimo. 


E meta principal ta pa crea 
conscientisacion tocante limpiesa 
di nos isla, adresando un tema 
cu ta di suma importancia pa nos 
residentenan como tambe nos 
bishitantenan. 


Door di educa comunidad local 
tocante 
nos 
responsabilidad 
y conducta pa cu nos medio 
ambiente, ta busca pa crea impacto 
duradero cu ta beneficia tur hende 
y futuro generacionnan. 


E campaña lo tin un duracion di 
3 luna y lo stimula comportacion 
responsabel 
pa 
medio 
di 
diferente iniciativa, incluyendo 
e oportunidad pa gana un aña 
gratis di coleccion di desperdicio 
residencial na final di e campaña. 


Adicionalmente, 
e 
campaña 
lo 
traha 
hunto 
cu 
diferente 
organisacionnan 
no- 
gubernamental, di entre otro 
Scubble Bubbles, pa organisa 
actividadnan di limpiesa na nos 
playanan y na otro sitionan/ 
districtonan tur rond di nos isla. 
Hunto cu Ban Serio, lo traha 
riba 
iniciativanan 
special 
pa 


crea consientisacion cerca nos 
muchanan 
y 
hobennan. 
Den 
luna di november, scolnan por 
participa den e campaña di Aruba 
Limpi door di graba un mensahe y 
asina tin chens di gana un aña di 
limpiesa pa nan scol. 


E lema di e campaña ta un 
expansion di e vision di e directora 
anterior di A.T.A., señora Myrna 
Jansen. “Un Aruba dushi pa biba, 
ta un Aruba dushi pa bishita” 
ta un sentimento sincero di nos 
pueblo cu ta refleha e gratitud pa 
e industria di turismo. Na mesun 
momento, e lema ta recorda nos cu 
e calidad di bida di residentenan ta 
bay man den man cu e calidad di 
experencia di nos bishitantenan. 


“Nos ta kere cu un Aruba limpi 
no ta solamente un deber: e ta un 
refleho di nos amor y compromiso 
pa nos isla stima. Door di uni forsa 
den e campaña aki, nos por haci 
un impacto significante y crea un 
futuro mas sostenibel pa Aruba” 
tabata palabranan di Ronella 
Croes. 


Tocante Ban Serio 
“Ban Serio” ta un iniciativa cu ta 
pone enfasis riba e cuater pilarnan 
principal di turismo, esta Medio 
Ambiente, Hospitalidad, Cultura y 
Seguridad. Door di inclui Ban Serio 
den e campaña aki, A.T.A. ta busca 
pa conecta cu generacionnan mas 
hoben y subraya e importancia di 
preservacion di medio ambiente 
como un pilar pa e industria di 
turismo di Aruba. 


Pa mas informacion tocante e 
campaña, por bishita medionan 
social: 
Aruba 
Limpi. 
A.T.A. 
ta 
extende 
un 
invitacion 
na 
comunidad pa traha hunto pa un 
Aruba mas limpi, mas responsabel 
cu ta mas dushi pa biba y mas 
dushi pa bishita. 


A.T.A. ta lansa campaña Aruba Limpi 
“Un ArUbA dUshi pA bibA, tA Un ArUbA 
dUshi pA bishitA” 

Na aña 1950 Partido Avp tabata pro 
pa construi un campo Arubiano di 
prostitusion. E gobernador di e tempo ey a 
firma e permiso pa e tereno. 


Catoliconan a protesta fervientemente te 


cu AVP mester a cambia di opinion pa no 
construi e campo mas. Gobernador di e 
tempo ey a hala de permiso aden. 


Tin fotonan di catoliconan masalmente 
protestando na Alto Vista. 


AVP kier A construi cAmPo 
Alegre ArubiAno nA AñA 1950, 
Pero A wordo mAsAlmente 
criticA PA cAtoliconAn 


Awe dia 4 di October huez lo dicta sentencia 
den e caso cu Minister Tjon a cuminza 
contra Patrick Paskel. E caso ta bay riba 
mentiranan treci dilanti pa Patrick Paskel, 
indicando cu Rocco tabata sospechoso di 
husticia y e no por a bira minister. 


Patrick no a hiba ningun prueba dilanti 
corte. Pues puro storia cu charadas. 
Awor hues lo dicta sentencia awe dia 4 di 
October. 


E caso ta pa rectificacion. Nos lo sigui e 
desaroyo di e resultado. 


Awe tA cAy sentenciA di cAso 
cu rocco A entAmA contrA 
PAtrick PAskel 


: Minister di Enseñansa 
y Deporte Endy Croes a 
trece 
su 
preocupacion 
dilanti tocante e incidente 
cu a sosode durante fin di 
siman cu a pasa, unda cu 
un referee di Arubaanse 
Voetbal 
Bond 
(AVB) 
a 
wordo agredi door di un 
coach di e ekipo di futbol 
di La Fama despues di 
un partido di futbol entre 
RCA y La Fama U-13. 
Minister Endy Croes ta 
expresa cu deporte ta trece 
nos hunto y ta enfatisa cu 
ta importante pa tene e 
balornan olimpico semper 
presente, cual ta excelencia, 


amistad y respet. Minister 
Endy Croes ta manda un 
mensahe pa e comunidad 
di Aruba: “Tin respet pa bo 
mes, respet pa otro, respet 
pa e reglanan di wega 
y respet pa e ambiente 
deportivo”. 


Laga nos pone e balornan 
deportivo 
aki 
como 
standard hopi halto pa 
asina un incidente asina 
nunca mas pasa den nos 
comunidad. 
Finalmente, 
Minister Endy Croes ta 
desea Sr. Bedoya hopi forsa 
y un pronto recuperacion. 


Minister Endy Croes: 


incidente cu A 
sosode Fin di 
simAn desPues di 
PArtido di Futbol 
tA inAcePtAbel 


Pronto recuperacion pa 
referee di AVB, Sr. Luis 
Bedoya 

- Durante su bishita na 
Nacionnan 
Uni, 
Prome 
Minister Evelyn Wever- 
Croes 
a 
atende 
varios 
reunion di cual un hopi 
importante tabata esun 
cu a cubri e tema di 
infrastructura. Manera ta 
conoci, Aruba tin retonan 
grandi pa loke ta e mal 
estado di e careteranan. 
Esaki debi cu no tabatatin 
un plan consistente pa 
mantene nos careteranan 
prome cu pandemia, y debi 
na pandemia, Gobierno 
a kita tur e fondonan 
cu tabata tin aloca pa 
mantencion di caretera, pa 


por a salba bida di hende. 


Prome 
Minister 
a 
indica, 
cu 
awor 
cu 
Aruba 
ta 
recuperando, 
ta importante pa yega 
na un sistema pa toch 
structuralmente tin fondo 
aloca pa drecha e calidad 
di nos careteranan. Pero 
esey lo no ta suficiente. 
Gobieno a pidi DOW y 
nos expertonan pa traha 
riba un plan di maneho 
pa den 10 aña drecha e 
careteranan na Aruba. 


Tambe ta importante pa 
menciona cu e careteranan 


di Aruba, actualmente ta 
wordo mas afecta door di 
e cambio climatico, ya cu 
ora awa yobe awor, e ta 
yobe 
mas 
severamente, 
causando 
asina 
cu 
e 
careteranan 
t 
deteriora 
mas lihe. Esaki ta e plan cu 
Gobierno lo kier presenta, 
como un plan di adaptacion 
pa cambio di clima. 


Tambe, Premier Wever- 
Croes a reuni cu Global 
Island 
Partnership, 
sra 
Kate 
Brown 
y 
nan 
a 
compromote cu lo yuda 
Aruba cu e plan aki, pa 
asina nos logra haya un 


seyo di Nacionnan Uni riba 
dje. Si Aruba logra haya e 
seyo aki, e oportunidad pa 
haya fondo ta mas grandi, 


yudando nos asina pa 
drecha e carteranan den 
menos di 10 aña. 


Prome Minister Evelyn Wever-Croes: 
Den conexion cu e reunion di infrastructura na Nacionnan Uni, 
ARUBA TIN E COMPROMISO DI GLOBAL ISLAND PARTNERSHIP 
PA YUDA HAYA E SEYO DI NACIONNAN UNI, RIBA E PLAN DI 
ADAPTACION PA CAMBIO DI CLIMA 


Dialuna 
Minister 
di 
Turismo y Salud Publico 
sr. 
Dangui 
Oduber 
conhuntamente 
cu 
Minister Arends y CEO di 
ATA sra. Croes a anuncia 
un bunita proyecto di 
conscientisacion. 
E 
proyecto aki yama “Aruba 
Limpi” y e ta conscientisa 
pueblo riba e importancia 
pa tin un Aruba limpi, un 
Aruba dushi pa biba riba 
dje y dusbi pa bishita. 


Minister 
Oduber 
a 
menciona 
cu 
ta 
hopi 
importante pa conscientisa 
nos comunidad riba e 
importancia pa tin un 


Aruba limpi. Ta importante 
tambe pa nos comunidad 
deshaci di nan desperdicio 
na e manera corecto y na e 
lugarnan concerni. 
Pa e motibo aki a dicidi 
di lansa un campaña di 
conscientisacion hunto cu 
Minister Arends y Aruba 
Tourism Authority. Pa di 
e manera aki comparti 
informacion y educa nos 
poblacion con importante 
e ta pa nos tin un pais 
limpi. 


E ta importante pa nos 
turismo, pa e turistanan 
por disfruta di un Aruba 
cu ta limpi. Segun Minister 


Oduber 
un 
imagen 
di 
un Aruba sushi lo tin su 
consequencianan negativo 
pa Aruba su turismo y pa 
e comunidad tambe. E 
mandatario a menciona cu 
e tipo tipo di campañanan 
aki semper lo tin e sosten 


di Ministerio di Turismo, 
Ministerio di Naturalesa, 
ATA y di gobierno den su 
totalidad. 


Finalmente 
Minister 
Oduber ta haci un yamada 
na e comunidad pa sigui 


e campaña aki di serca pa 
asina e mensahe por yega 
na cada un di nos cu ta 
stima Aruba. 
Ban 
haci 
uzo 
di 
e 
oportunidad cu gobierno 
ta ofrece pa mantene nos 
pais limpi. 


Minister Dangui Oduber 
“ARUBA LIMPI” UN CAMPAÑA IMPORTANTE DI 
CONSCIENTISACION PA ARUBA 

Diahuebs ultimo, Prome 
Minister Evelyn Wever- 
Croes a bishita scol basico 
Maria Goretti College pa 
e celebracion di Jufrrouw 


Yahaira Steenen. Jufrrouw 
Yahaira Steenen a cumpli 
25 aña den enseñansa di 
Aruba. E mainta a cuminsa 
cu 
Santo 
Sacrificio 
di 


Misa, 
unda 
cu 
Pastor 
Toti Fuentebella a duna 
bendicion y despues a sigui 
cu e celebracion na scol 
acompaña di henter e team 
di Maria Goretti College. 


Prome 
Minister 
Evelyn 
Wever-Croes 
a 
expresa 
cu Juffrouw Yahaira tin 
un pasion y entusiasmo 
enorme pa duna les na e 
alumnonan y di un forma 
innovativo. 
Ademas 
di 
esaki, 
Prome 
Minister 
Evelyn 
Wever-Croes 
a 
entrega Juffrouw Yahaira 


un 
reconocemento 
den 
nomber 
di 
Gobierno 
di 
Aruba 
y 
Minister 
di 
Enseñansa 
Endy 
Croes pa e dedicacion 
y 
profesionalismo 
durante 
25 
aña 
largo 
den enseñansa di Aruba. 
Juffrouw Yahaira a inicia 
cu su carera como maestra 
na Kukwisa Basisschool, 
despues a sigui na Colegio 
Santa Teresita y finalmente 
na Maria Goretti College. 


Na Maria Goretti College 
Juffrouw Yahaira a traha 


un tempo den klas tres (3) 
y despues den klas cinco 
(5) y ta masha stima pa 
su alumnonan. Desde aña 
pasa, Juffrouw Yahaira ta 
e “Digi Expert” di Maria 
Goretti College. Minister 
Endy 
Croes 
ta 
felicita 
Juffrouw Yahaira Steenen 
pa 
e 
25 
añanan 
den 
enseñansa, contribuyendo 
den 
e 
desaroyo 
di 
enseñansa di Aruba. Danki 
pa educa nos muchanan cu 
hopi amor y pa e aporte y 
dedicacion den enseñansa 
durante 25 aña. 


Minister Endy Croes: 


JUFFROUW YAHAIRA STEENEN TA CELEBRA 25 AÑA 
DEN ENSEÑANSA DI ARUBA 


Danki pa e dedicacion y profesionalismo durante 25 aña den 
enseñansa di Aruba 

- Durante e reunionnan 
na Nacionnan Uni, Prome 
Minister Evelyn Wever- 
Croes a asisti na varios 
encuentro riba e tema di 
innovacion. 


Mastercard - e-government 
Como 
invitado 
special, 
Prome Minister tabata un 
orador na e conferencia 
cu 
Mastercard 
a 
organisa riba e tema di 
e-government, y con por 
incorpora 
digitalisacion 
den 
departamentonan 
di gobierno. Mirando e 
importancia 
di 
esaki, 
Gobierno, 
a 
traves 
di 
Futura a cera un MOU 
cu 
Mastercard, 
cu 
ta 
dispuesto pa asisti Aruba 
riba e tema aki. 


Google 
Aparte 
di 
Mastercard, 
Prome Minister tabata un 
orador invita tambe na 
un conferencia cu Google 
a organisa. E conferencia 
aki a dirigi su mes riba e 


inciativa cu Google a lansa, 
na unda kier yega na 25 
miyon mucha muhe rond 
di mundo, pa por prepara 
nan, y siña nan tocante 
"artificial intelligence" pa 
asina nan por bira "future 
shapers". Ta importante 
pa e mucha muhenan haya 
un extra empuhe pa asina 
nan tambe por participa 
den e trabounan cu lo bay 
tin den futuro. 


Manera ta conoci, no ta 
tur ora e mucha muhenan 
ta esunnan mas interesa 
den aspectonan technico, 
y p’esey hunto cu Google 
a lansa e iniciativa aki, 
cu Aruba tambe ta parti 
di dje, pa wak si por crea 
e interes tecnico den e 
mucha muhenan. 


Supernova 
Tambe, Prome Minister 
a comparti e proyecto 
di Supernova cu ta un 
proyecto 
cu 
Gobierno 
di Aruba tin a traves di 


Futura, na unda ta purba 
na yega mas mucha muhe 
cu ta posibel pa asina lanta 
e interes pa tecnologia 
entre nan. 


Edutech 
Por 
ultimo, 
Prome 
Minister 
hunto 
cu 
e 
"Deputy 
Executive 
Director' di UN Women, 
sra Sarah Hendriks tabata 
orador na un encuentro 
na unda a toca e tema di 
innovacion den enseñansa. 
Aki, Prome Minister a 


trece dilanti e proyecto di 
Edutech y e importancia 
pa trece digitalisacion den 
enseñansa. Un encuentro 
sumamente 
interesante 
organisa 
pa 
Union 


Europeo. Tambe, Prome 
Minister a trece dilanti 
cu 
di 
Union 
Europeo, 
Aruba por adkiri fondo pa 
yuda cu proyectonan di 
innovacion. 


Prome Minister Evelyn Wever-Croes: 


PROME MINISTER TABATA ORADOR NA VARIOS ENCUENTRO DI 
INNOVACION, DURANTE REUNIONNAN NA NACIONNAN UNI 
"Innovacion ta un tema cu ta hopi importante pa mi, y mi lo purba 
na pone extra atencion y enfasis riba dje" 

MACUARIMA, ARUBA: Cuerpo Policial Aruba 
ta anuncia cu a habri solicitud pa bira Polis. Tur 
preparacion ya caba a ser haci y tur cos ta cla pa 
asina por cuminsa cu e prome fase pa recluta 
hobennan cu kier bira Polis. 


Entrante 4 oktober 2023 te cu 2 november 
2023, for di 9 mainta te cu 2’or di atardi bo tin 
cu pasa personalmente na Scol di Polis E.J. 
Watty Vos situa na Forheuvelstraat 25, San 
Nicolas pa por inscribi. Mester menciona cu 
NO ta permiti pa bin cu slof, tank tops of ta mal 
bisti. Bo ta aplicando pa un trabou y esaki ta 
encera cu bo mester bisti apropia. 


Locual mester haci ta simpletemente facil bin 
personal pa yena e formulario pero tambe 
pa trece algun documento cu a importante 
manera: 
1. 
1 pasfoto, 
2. 
Copia di diploma y lista di cifranan, 
3. 
Copia di identificacion, 
4. 
Copia carchi di AZV, 
5. 
Documento di registro civil y Censo 


Tambe mester corda cu mester cumpli cu algun 
rekesitonan manera: 
1. 
Nacionalidad Hulandes, 
2. 
Inscribi y ta biba na Aruba, 
3. 
Edad minimo 17 aña maximo 34 aña, 
4. 
Haltura corporal 1.60 meter, 
5. 
Diploma MAVO/ EPI /EPB doorstroom 
of ekivalente. 


Despues cu bo entrega bo aplicacion, bo lo bay 
haci diferente prueba den fase. E pruebanan ta 
consisti di: 
1. 
Inteligencia; 
2. 
Idioma Hulandes; 
3. 
Deporte cu ta consisti di: 
a. condicion fisico; 
b. 50m sprint; 
c. prueba di Forsa: *pusk-up - plank -*hoekhang 
-*back extension; 
d. pista di obstaculo; 
e. landamento. 
4. 
Investigacion general riba solicitante; 
5. 
Prueba psicologico; 
6. 
Prueba medico; 
7. 
Entrevista. 


Pa mas informacion por subi nos website www. 
kpa.aw pa por haya tur e informacion nan 
necesario 


Cuerpo Policial Aruba ta haci un yamada na 
nos comunidad y na nos hobennan cu tin e 
gana di sirbi nos Pais, sigui crece den bo carera 
policial, siña nos leynan y brinda e mihor di 


bo na nos comunidad, nos ta buscando abo pa 
forma parti di nos organisacion policial! 


For di 4 oktober te cu 2 di november 2023 
A HABRI INSCRIPCION PA SOLICITA PA BIRA POLIS 

Diabierna ultimo a tuma 
luga e ultimo curso di 
"Ouderschap 
Blijft" 
y 
"Paralell Solo Ouderschap" 
na unda Prome Minister 
Evelyn 
Wever-Croes 
tabata tin e honor di 
certifica 
17 
profesional 
social cu a completa e 
curso aki exitosamente. 
Prome Minister a splica 
cu e ultimo 5 dianan aki, 
e trahadonan social a siña 
con pa ta mas involucra den 
loke ta trata separacion, of 
divorcio di pareha cu tin 
yiu. 


Plan 
di 
Mayor 
ta 
basicamente un plan, na 
unda mayornan ta specifica 
con 
nan 
lo 
comparti 
e 
responsabilidadnan 


cu nan yiunan den un 
documento legal. Esaki no 
ta solamente alimentatie, 
of unda e mucha ta bay 
biba, 
sino 
con 
ambos 
mayor por keda forma 
parti di e bida di e yiu 
despues di un separacion 
of divorcio. 


Manera 
ta 
conoci, 
tin 
casonan di separacion cu 
ta bay trankilo, na unda 
ta haci cu e palabracion 
nan ta bay mas facil, pero 
tin otronan cu ta fuerte 
na unda cu e pareha no ta 
yega na un consensus kico 
ta e miho pasonan pa tuma 
relaciona cu nan yiunan. 
Esaki ta loke e trainingnan 
aki ta encera, pa siña e 
trahadonan 
social 
con 


pa ta un miho "coach" 
pa e parehanan aki. Lo 
mas importante ta pa e 
parehanan aki realisa cu 
pa e mucha ta importante 
pa tin su mama y su tata 
den su bida. 


Prome Minister a indica di 
ta sumamente orguyoso di 
e grupo aki, pa completa 
e curso importante aki, y 
ta agradeci di por tabata 


tin 
e 
oportunidad 
di 
scucha di nan trabou y 
kico nan deseonan ta, pa 
Gobierno sigui cu ne riba 
e tereno aki. "Mi ta felicita 
Ministerio Di Asuntonan 
Social, 
sra 
Michella 
Steenvoorde Lacle cu a 
trek e proyecto aki y sra 
Magaly Maduro, directora 
di Bureau Sostenemi cu 
semper a apoya e vision. 
Tambe, 
un 
danki 
na 


tur e departamentonan 
cu a traha hunto riba 
e proyecto aki. Mi ta 
contento di por scucha e 
entusiasmo den cada un di 
e participantenan, di sa cu 
nan ta bon prepara pa por 
yuda guia e parehanan cu 
mester na bienestar di e 
muchanan. Masha pabien 
na tur", Prome Minister a 
expresa. 


Prome Minister Evelyn Wever-Croes: 
Den cuadro di Plan di Mayor 
TRAHADONAN SOCIAL A COMPLETA NAN CURSO DI "OUDERSCHAP 
BLIJFT" Y "PARALELL SOLO OUDERSCHAP" EXISTOSAMENTE 

Ayera nochi, e Centro 
Operacional Maritimo di 
Wardacosta a tuma nota di 
un lancha procedente for 
di sud bayendo direccion 
di Aruba. Inmediatamente 
a manda e Dash 8 pa 
confirma esaki y a constata 
cu tawata tin un cantidad 
grandi di persona riba e 
boto. 


Na momento cu e Metal 
Shark a yega, a confirma 
cu tawata tin un total di 
38 
adulto 
Venezolano 
indocumenta riba e boto, 


di cual 3 hende muhe 
y 35 hende homber. E 
helicopter di KPA (Korps 
Politie Aruba) a asisti 
durante e accion pa asina 
ilumina e area caminda e 
boto tawata. 


E condicion di e lancha 
tawata hopi malo y pa e 
motibu aki a pidi un Metal 
Shark adicional pa asina 
transporta tur hende di 
un manera responsabel. 
A entrega tur persona na 
Guarda nos Costa. 


Wardacosta y cuerpo policial aruba a intercepta 
lancha cu 38 indocumentado riba lama 


03 di oktober 2023 - 
Durante fin di siman for 
di 30 di september te cu 
1 di oktober a tuma lugar 
e competencia Interpaso 
2023 na Villa Floralina. 


E competencia di Interpaso 
2023 ta un competencia 
internacional 
caminda 
jinete 
y 
amazonanan, 
entrenadornan y publico 
completo ta bini hunto 
pa disfruta. Cu e sosten 


di Aruba Bank, e jinete 
y amazonanan a haya e 
oportunidad pa competi y 
demonstra nan habilidad 
den e arena. 


Den 
cuadro 
di 
nos 
r e s p o n s a b i l i d a d 
corporativo, 
nos 
ta 
contento 
di 
por 
duna 
bek na comunidad den 
diferente deporte. Esaki 
ta un motibo principal pa 
a contribui na Interpaso 
2023. 


Pabien na e organisadornan 


di 
Interpaso 
2023 
pa 
organisa e competencia 
excepcional aki y na e 
jinete, 
amazonanan, 


entrenadornan y e publico 
entusiasma cu a haci e 
evento un exito. 


aruba bank a duna sosten na competencia interpaso 
2023 organisa pa organisacion caballista arubano 

Solo di pueblo a hasi un 
investigacion riba e grito 
y slogan y e spuit di “No 
More Hotels”. Nos a conui 
cu e protesta ta basta laat.. 


E gobierno actual no ta du- 
nando permiso di hotel, cu 
excepto di a duna Secrets y 
esey ta terecht pa desaroyo 
economico di Sanicolas. 


Nan ta atendiendo loke 
Benny a laga atras. A trek 
in mas di 5000 permiso pa 
kamber di hotel duna pa 


Benny. A reduci’e di 7000 
- 5000 pa 2000! 


A bini cu un Rop/Ropv 
cu hasta ta un moratorio, 
unda ta actua terughou- 
dend riba kamber di ho- 
tel. Pues, e slogan ta duna 
percepcion cu te gobierno 
actual ta dunando mas 
kamber di hotel, cual no 
te caso. Mescos ta conta 
pa condominium y apart- 
ment. 
Nan mester a protesta con- 
tra Benny y AVP! 


Gobierno actual 
no ta dunando 
permiso di hotel 


Dialuna atardi e inventor 
di e sistema electronico 
di Taekwondo Jin Song a 
yega for di San Jose, Cali- 
fornia. 
Clifford Rasmijn di Brazil 


Taekwondo Stichting ta- 
bata hopi contento pa rici- 
bi Jin Song. Jin Song a bin 
specialmente pa Best 
of the Best Truescore 2023 
Aruba. 


Jin Song ta bay 
estrena e headgear di ul- 
timo modelo cu pronto ta 
bay ta ariba mercado pa 
eventonan di Taekwondo. 
Na Aruba ta bay test e 


headgear pa garantisa cu 
e headgear ta cla pa even- 
tonan Internacional. 


Jin Song a bisa Clifford 
Rasmijn cu despues di 


Best of the Best Mundo 
henter lo usa e headgear 
Generation 3 den tur even- 
to. Tur hende por sigui e 
evento ariba lifestream: 
www.arubatvplus.com 


Clifford Rasmijn a ricibi Jin Song 


a yega for di California 


Oranjestad – Riba 1 di 
november 2013 a funda, 
stichting “Fundacion di 
Hende Homber pa Hende 
Hombernan” cu e meta 
primordial pa mehora e 
posicion di hende homber 
na Aruba. Pa logra esaki 
lo duna sosten, guia y con- 
seho a traves di un metodo 
netamente di fundacion 
pa e integracion di e hende 
homber den su hogar, tra- 
bao, famia y comunidad. 
Considerando cu ultima- 
mente por a tuma nota 


den nos medionan social 
di e aumento di violencia 
y abuso domestico, caso- 
nan di suicidio, divorcio y 
te na asesinato di pareha, 
directiva 
di 
fundacion 
Hende Homber a mira e 
importancia pa organiza 
un conferencia dirigi no 
unicamente pa e ser mas- 
culino, sino tambe cu par- 
ticipacion di hende muhe 
y hobennan. 


Entrada na e conferen- 
cia aki ta completamente 


gratis. Tema general ta 
encera: *”Hombernan cu 
ta marca e diferencia”* y 
lo tuma luga riba diasabra 
4 november 2023 den fac- 
ilidad di GLORIA (IMAX) 
for di 9’or di mainta te cu 
3’or y mey di atardi. Lo 
tin oradornan local profe- 
sional, manera psicologo 
forensico Señor Johnny 
Boekhoudt, como orado 
principal, trahador social, 
señor Rhomyko Winklaar, 
doctor John Croes, coach 
financiero, señor Francis 
Groeneveldt, 
consultor 
educacional señor Ray- 
mond Maxwell, Sex Coach 
señora Geraldine Alexan- 
der y pastor Gino Frans. 


Pa 
participacion 
na 
e 
conferencia por registra 
online haciendo uzo di e 
QR code y e link https:// 


Fundacion Hende Homber celebrando 10 aña di existencia 
CONFERENCIA 2023 “HOMBERNAN CU TA MARCA E DIFERENCIA” 

Pueblo di Aruba y princi- 
palmente esnan cu ta biba 
na San Nicolas, prepara 
pa ricibi un tremendo re- 
galo musical diadomin- 
go awor, 8 di october! E 
banda musical Mericano 
"Christafari", conoci in- 
ternacionalmente pa su 
musica gospel estilo reg- 
gae, y cu ta consisti di 
hende homber y muhe di 
diferente continente, pais 
y cultura, lo brinda pueb- 
lo di Aruba un concierto 
completamente 
gratis! 
Tur hende ta bon bini na 
e concierto aki cu lo tuma 
luga riba parkeerplaats di 
Arubus na San Nicolas di 
6:00 p.m. pa 9:00 p.m. 
E banda Christafari ta 
existi desde 1989. Nan ta 
yama nan mes "musician- 
aries" (musical mission- 
aries) o sea misionero- 
nan musical, cu ta plama 
e mensahe di speransa y 
salbacion rond mundo pa 
medio di giranan inten- 


sivo. Nan a ministra den 
85 pais y recientemente 
nan a tour algun pais na 
Africa. Miembronan di e 
banda Christafari ta crey- 
entenan firme y den nan 
musica nan ta presenta 
mensahenan cu ta toca 
curason di hopi hende y 
ta transforma bida. Algun 
di nan canticanan hit mas 
recien ta “I Speak Jesus” y 
“Arise and Shine.” Por scu- 
cha mas di nan musica via 
YouTube. 
Christafari lo ta na Aru- 
ba e fin di siman aki pa 
ministra na e pueblo di 
Aruba, cuminsando cu e 
Congreso Hubenil Aruba 
dia 6 y 7 di october. Nan 
ta clausura nan estadia na 
Aruba cu e gesto bunita 
di un concierto gratis riba 
parkeerplaats di Arubus 
na San Nicolas diadomin- 
go 8 october 2023 di 6'or 
di atardi pa 9'or di anochi. 
No perde e oportunidad 
unico aki! 


BANDA "CHRISTAFARI" DEN CONCIERTO 
NA ARUBA DEN FIN DI SIMAN 


Banda musical Christafari 


Den concierto na Nairobi, Kenya na september 2023 


Lider y fundado di Christafari, Mark Mohr (cantante), 
hunto cu su casa Avion Blackman (bahista/cantante) 

Parlamentario 
indepen- 
diente mr. Gerlien Croes 
ta declara cu nos comuni- 
dad mester ta consciente 
di cu no solamente mester 


atende e asuntonan actu- 
al, pero tambe mester tin 
un wowo riba futuro y ta 
prepara p’e. 
Ta p’esey mes e ta trece di- 


lanti un topico cu, maske 
no ta desconoci, sa keda 
pone un banda cu e sen- 
sacion falso di cu falta 
hopi ainda pa e bira un 
problema. 
Sinembargo, 
tempo ta pasa y den un 
habri y cera di awo Aruba 
lo haya su mes na un cru- 
sada masha ferfelo ora cu 
e recursonan den fondo di 
pension lo cuminsa core 
den cora. Sin duda algun 
un tema cu ta preocupa e 
pensionado actual y esun 
cu ta cerca na yega nan e 
edad di pension. 
Croes ta trece dilanti cu 
cifra ofi cial ta bisa cu nos 
ta apenas shete aña leu di 
cuminsa agota nos fondo 
di pension AOV/AWW. “Ta 
ora pa nos cuminsa traha 
di un manera proactivo. 
No warda te ora ta 5 pa 12 
y e problema ta nos dilan- 
ti,” el a expresa. 
T’asina cu na 2022 Aru- 
ba tabatin 27.166 adulto 
mayor, mientras ta calcula 
cu pa aña 2030 e isla lo 
tin un cantidad di 28.280 
pensionado y 34.683 per- 
sona mayor di 60 aña cu ta 
ekivalente na 30% di nos 
poblacion. Y mientras cu 
actualmente e edad pro- 
medio di trahado na Aru- 
ba ta di 44 aña, pa 2030 
lo tin un defi cit di 1.500 
hende den mercado lab- 
oral pa motibo di embehe- 
cimento. 
Parlamentario Croes ta 
considera cu aworaki ta e 
momento pa dicidi hunto 
e strategia pa mantene un 
fondo di pension saludabel 
y cu lo por carga e canti- 
dad mas halto di pension- 
ado. “Cuanto persona nos 
ta bay tin mester pa aporta 
na e fondonan? Cua lo ta e 
preferencia di edad y bou 
di cua condicion lo admiti 
entre otro immigrantenan 


nan den e mercado laboral 
cu lo por aporta? 
Otro 
topiconan 
impor- 
tante pa discuti ta kico e 
cambio demografi co aki 
lo representa pa sector 
di vivienda, enseñanza y 
salud publico. “No sola- 
mente pensa y papia, ban 
tuma decision prome cu ta 


demasiado laat,” Croes a 
manifesta. 
Mientras e fecha limite y 
condicionan pa acuerdo di 
RAft ta den discussion, e 
parlamentario independi- 
ente ta convenci cu mester 
cuminsa pone bloki pa e 
fundeshi di nos futuro cu 
ta rond di skina caba. 


Parlamentario independiente, mr. Gerlien Croes: 
Mester defi ni e futuro di 
embehecimento di nos poblacion y 
nos pensioen cu urgencia 


Diarazon 4 October 2023 
Pag. 13 


Tur cos aki na mundo tin su ora y su tempo. 
Ora pa nace y ora pa muri, Ora pa yora y ora pa hari. 
Ora pa keda keto y ora pa papia. Ora pa stima y ora pa odia. Ora pa guerra y ora pa paz. 


Cu imenso tristeza na nos curason, pero cu hopi 
gratitud pa tur locual el a significa pa nos, nos ta anuncia 
fayecimento di: 


Gilbert François Dirksz 
Mihior conoci como: “Gibby” 
*16-03-1975 - †30-09-2023 


Na nomber di su: 
Casa: 
Jasmine Dirksz-Haseth 
Yiu stima: 
Jesseline Dirksz 
Mayornan: 
Francisco y Maria Dirksz-Kock 
Rumannan: 
Ryan y Keila Dirksz-Briceño y famia 
†Ebby Dirksz 
Sobrino: 
Geraint Dirksz 
Ruman di criansa: 
Johnathan Koolman 
Lindomar Kock Jr. 
Suegro(a): 
†Eufracio y †Virginia Haseth-Geerman 
Omo y tantanan: 
Margarita Dirksz 
Francisca Dirksz 
Ida y Ahméd Soliman-Dirksz 
Lorenzo y Elduvina Dirksz-Caléron y famia 
Filomena Dirksz 
Lucia Dirksz 
Maria Dirksz y famia 
†Hyacinto y Vera Kock y famia 
†Anna y Theodoor Koolman y famia 
Francisco y Aura Kock y famia 
Macario y †Marucha Kock 
†Maxima Kock y famia 
†Toribio Kock y famia 
Rosalia y Boy Eugenia y famia 
Swa y cuñanan: 
Roberto y Filomena Haseth-Figaroa y famia 
Horacio Haseth y famia 
Ludwina y Felipe Suerte-Haseth y famia 
Mena y Michel Wolff-Haseth y famia 
Rudolph y Patricia Haseth-Giraldo y famia 
David y Jelitza Haseth-Koolman y famia 
Padrinonan: 
Martin Kelly 
Leo Koolman 
Mena Dirksz 
Iha: 
Mark 


Primo y primanan 


Mihor amigo: 
Juancho Croes 


Tur su coleganan di Parke Nacional Arikok, tur su ex-coleganan di AMC Unicon y Arvefa, 
amigo y amiganan, comer y compernan, Bisiñanan y conocirnan 
Famia: Dirksz, Haseth, Kock, Briceño, Koolman, Geerman, Soliman, Calderon, Eugenia, Figaroa, 
Suerte, Wolff, Giraldo, Lopez, Curiel, Rivero, Angela 


Ta invita pa acto di condolencia y entiero cu lo tuma lugar diabierna 6 di September 2023 
di 2:00 pa 4:00 pm na misa Inmaculada Concepcion, despues lo sali pa Santana catolico na Sta. Cruz. 


Nos sincero disculpa si den nos tristeza nos lo por a lubida un of otro famia of conocir. 


Despues di entiero nos no ta ricibi bishita di condolencia na cas. 
Gibby semper contento. 
Gibby su deseo tawata pa compañe pa su ultimo lugar di sosiego bisti na blauw. 

TEMPO VALIDO TE DIAMARS 03 DI OCTOBER 
2023, 18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO PASAJERO 


TEMPERATURA MAXIMO 35 GRADO CELSIUS 
TEMPERATURA MINIMO 29 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 36 PA 45 GRADO CEL- 
SIUS 
UV INDEX: 12 


POTENCIAL DI AWACERO PA PROXIMO 24 ORA: 
1 TE 5 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 34 / MIN 28 / 0.0 MM 
WESTPUNT: MAX 34 / MIN 28 / 0.0 MM 
STA ROSA: MAX 34 / MIN 29 / 0.0 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST Y 
MODERA TE POSIBLEMENTE BASTA FUERTE 
DEN RAFAGA. 
TEMPERATURA (GRADO CELSIUS) 
MAX / MIN LO TA: 34 / 28 


ORANJESTAD: Dia 28 
di september, Dia Inter- 
nacional di Acceso Uni- 
versal na Informacion a 
tuma 
luga 
lansamento 
oficial di e website Colec- 


cion.aw. Riba e dia aki, a 
para keto na e importan- 
cia di tin acceso na infor- 
macion, specialmente awo 
den e era moderno digital. 
E plataforma digital aki 
sigur tin un balor grandi 
pa nos pais. Coleccion.aw 
ta un innovacion unico no 
solamente na Aruba, pero 
tambe den nos region. E 
plataforma digital aki tin 
un rol importante di co- 
necta historia y cultura 
di Aruba den un desaroyo 
sostenibel, cumpliendo cu 
un di e metanan di Na- 
cionnan Uni. Na e oca- 
sion special aki, Minister 
President Evelyn Wever 
– Croes a representa Min- 
ister Endy Croes. Durante 


ceremonia oficial di lans- 
amento di Colccion.aw, 
Minister Xiomara Maduro 
y Prome Minister Evelyn 
Wever – Croes a hiba pa- 
labra den nomber di Min- 


ister Endy Croes. Minister 
Endy Croes tin enseñansa 
na pecho y a mustra esa- 
ki un biaha mas door di 
brinda aporte na e proyec- 
to importante aki, un 
proyecto cu ta di gran ba- 
lor pa nos studiantenan. 
E website Coleccion.aw ta 
un plataforma digital cu 
ta contene mas di 80 mil 


documento, entre otro, 
potret, video y corantnan 
bieu relaciona cu historia 
di Pais Aruba. E website 
aki ta disponibel gratuita- 
mente pa tur hende cu ta 
interesa den siña historia 
di Aruba. Pa conclui, Min- 
ister Endy Croes ta gradici 
Minister Xiomara Maduro 
y tur instancia cu a traha 


hunto cu poco recurso fi- 
nanciero, hopi creatividad 
y talento a haci e proyecto 
aki posibel. Alabes Man- 
datario di Enseñansa ta 


invita Pueblo di Aruba pa 
bishita e website Colec- 
cion.aw pa por haya mas 
informacion di historia di 
nos dushi Aruba. 


Minister Endy Croes: 


E WEBSITE COLECCION.AW TA BRINDA PUEBLO DI ARUBA 
ACCESIBILIDAD NA INFORMACION VALIOSO DI PAIS ARUBA 

Siman pasa Horacio Odu- 
ber Hospital y su team di 
Wondpoli tabata anfitrion 
di e “6th Island Wound 
Care Symposium”. Un to- 
tal di 12 profesional lo- 
cal y internacional den e 
mundo di cuido y spei- 
calmente cuido di herida 
tabata presente pa com- 
parti informacion y nan 
conocemento. Mirando e 
tremendo organisacion di 
e simposio aki por a conta 
un bes mas cu asistencia 
di un grupo di mas di 200 
profesional den cuidoccu 
ta interesa pa siña e ul- 
timo avansenan den loke 
ta cuido di heridanan. Tur 
aña ciencia medico ta sigui 
desaroya y ta bin cu met- 
odonan nobo pa atende cu 
pashent y yuda nan cura 
nan heridanan mas lihe y 
na un forma mas eficiente 


y cu menos cicatriz. 


Drs. Yuri Casseres, Man- 
ager medico/ Ciruhano 
general na Horacio Odu- 
ber Hospital (HOH) a ex- 
presa cu esaki ta e di seis 
biaha cu ta organisa e sim- 
posio aki. E ta un simpo- 
sio cu normalmente hos- 
pital ta organisa cada dos 
aña pero debi na e pan- 
demia a salta algun aña y 
awo e di seis edicion por 
a tuma luga. E simposio a 
tuma luga riba dia 28 y 29 
di september den Renais- 
sance Convention Center. 


“Tur dos dia tabatin basta 
topico interesante basa 
riba e cuido di herida y e 
ultimo avansenan y in- 
teresante sigur tabata e 
perspectiva cu psicologo 
Johnny 
Boekhoudt 
ca 


duna pa loke ta e parti 
emocional y mental cu e 
pashent por ta pasando 
aden na momento cu e tin 
un herida” drs. Casseres 
a splica. E grupo di par- 
ticipante cu a asisti ta 
varia entre nurse, dokter, 
specialista y demas pro- 
fesionalnan cu ta traha 
den e area di cuido, cu ta 
atende cu herida of cu tin 
un afinidad p’esaki. 


Director di HOH, drs. 
Jacco Vroegop, a sigura cu 
Horacio Oduber Hospital 
ta inverti hopi den hende 
y esey ta pa haci nan vi- 
sion “Accesible health care 
for everyone without com- 
promising on quallity” un 
echo. Como Hospital nos 
meta ta pa ta financiera- 
mente sostenibel, inverti 
den calidad, sigui siña y 
educa y Hospitalidad na 
prome luga. “E simposio 
ta un di e inversionnan 
cu HOH a haci e aña aki 
y ta bunita pa mira alre- 
dedor di 200 participante 
cu a presenta pa siña y sali 
bek cu mas informacion 
toante cuido di herida pa 


asina mehora calidad di 
cuido na Aruba”, Vroegop 
ta splica. 


Dokter di cas, Joaquin Van 
Trigt, a menciona cu ta 
importante pa keda na al- 
tura di e guidelines nobo, 
mirando cu tur aña e cos- 
nan ta cambia y ta bon pa 
nos como dokter haya e in- 
formacionnan necesario y 
actualisa. 


Maria Dirksz, nurse na cas 
di nos grandinan SABA, ta 
por lo menos un di e par- 
ticipantenan cu ta atende e 
simposio tur aña, mirando 
cu tur aña tin cosnan nobo 
y tin hopi cos di siña. Ma- 


ria Dirksz ta gusta traha 
cu herida y ta gusta haya 
sa cada bes mas tocante 
cuido di herida. 


E ta tuma tur informacion 
p’asina bay bek y practic’e 
na su luga di trabou. 


Yuri Casseres a gradici tur 
e sponsornan cu a haci e 
simposio aki posibel y e 
team di Wound Care Clin- 
ic pa nan esfuerso pa or- 
ganisa e simposio exitoso 
aki. Tambe na team com- 
pleto di Horacio Oduber 
Hospital pa nan sosten pa 
haci e “6th Island Wound 
Care Symposium” un otro 
exito rotundo. 


Di seis edicion organisa cu enfoke riba eleva conocemento: 
HOH orguyoso di Island Woundcare 
symposium 2023 

Dialuna atardi, 2 di october a 
tuma luga un conferencia di pren- 
sa unda cu Aruba Tourism Au- 
thority (A.T.A.), y Ban Serio! ta 
lansa e campaña "Aruba Limpi" 
den colaboracion cu Minsterio 
di Naturalesa. Cu e campaña aki 
Gobierno di Aruba ta pone enfasis 
ariba e rol cu cada un di nos tin 
pa tene Aruba limpi, incluyendo 
bishitantenan riba nos isla. 


Maneho di desperdicio a bin ta 
experiencia cambionan drastico 
den e ultimo añanan pero cam- 
bionan necesario pa cumpli cu e 
obhetivo di un Aruba limpi. Dia 
22 di augustus ultimo, Minister 
Arends a lansa e continuacion di e 
campaña di conscientisacion na- 
cional cual ta "Limpi Limpi" y lo 
continua cu diferente iniciativa- 
nan den e lunanan binidero. 


Segun e mandatario e meta ta pa 
amplia e actividadnan cu ta duna 
forma na nos balor y normanan 
individual y cultural den cuadro 
di maneho di desperdicio. Na sep- 
tember e prome actividad a tuma 
luga, Baki den Bario. Un parke 
pa separacion di desperdicio cu 
ta den rotacion di districto pa 
districto. "Nos a cuminsa na San 
Nicolas, pasa Santa Cruz y diasa- 
bra awor Baki den Bario lo ta na 
veld di Bubali na Noord", Minis- 
ter Arends a menciona. Pa mas 
informacion di fecha y localidad 
por bishita trashtocasharuba.org/ 
limpilimpi . 


Minister Arends ta contento di 
mira con comunidad ta responde 
positivamente na e yamada pa 
separa nan desperdicio pa asina e 
por wordo procesa na un manera 


responsabel. Esaki ta un indica- 
cion di e potencial grandi cu Aru- 
ba tin pa cambia e mentalidad y 
habito di nos hendenan paso "bo 
sushi, ta dibo e ta!". 


E colaboracion cu A.T.A. y Ban Se- 
rio! ta reenforsa Gobierno di Aru- 
ba su esfuersonan pa crea con- 
sientisacion ariba e manera con 
ciudadanonan y tambe bishitan- 
tenan ta anda cu nan desperdicio. 
Esaki tambe ta stimula habitonan 
di separacion di desperdicio a 
base di tipo. Palabra di danki ta 
bai na tur partner cu ta contribui 
na haci e iniciativanan pa tene 
Aruba limpi posibel. Danki spe- 
cial na artista local Ataniro pa 


forma parti di e campaña, pa mas 
informacion por bishita pagina di 
Facebook: Aruba Limpi. 


Minister di Naturalesa ta haci un 
yamada na comunidad pa ta mas 
consciente di e sushi cu ta wordo 
produci. E cambio ta cuminsa cu 
nos tur, den nos hogar, comuni- 


dad y organisacionnan. Reduci, 
reuza y recicla mas hopi posibel. 


"Mi ta contento di mira e desar- 
oyo di un colaboracion cu ta rep- 
resenta nos compromiso pa un 
miho maneho di desperdicio y un 
Aruba limpi!" - Minister Ursell 
Arends 


Minister Ursell Arends: 
Gobierno di Aruba ta pone enfasis ariba e rol cu cada un di nos tin 
pa tene Aruba limpi, incluyendo bishitantenan riba nos isla 


